Aminu Alasan Dantata

Aminu Alhassan Dantata (an haife shi a ranar 19 ga watan Mayu na shekara ta 1931 – ya rasu a ranar 28 ga watan Yuni na shekara ta 2025) attajiri ne kuma Dan kasuwa daga jihar Kano, Najeriya. Yana ɗaya daga cikin ƴaƴan Alhassan Dantata, shahararren attajirin Kano. Ya yi fice wajen harkokin kasuwanci da ayyukan agaji.name https://dailytrust.com/billionaire-philanthropist-aminu-dantata-dies-at-94/ name https://www.premiumtimesng.com/news/headlines/803830-breaking-billionaire-entrepreneur-aminu-dantata-is-dead.html
 Rayuwa da aiki 
Aminu ya fara aiki a kamfanin iyayensa Alhassan Dantata & Sons a shekarar 1948 a matsayin mai sayar da hatsi.name https://www.thisdaylive.com/2025/06/28/business-mogul-and-elder-statesman-aminu-dantata-dies-at-94/ Bayan rasuwar ɗan uwansa Ahmadu a 1960, ya zama shugaban kamfanin. Ya fadada harkokin kasuwanci zuwa gine-gine, man fetur, noma da banki.
Ya kasance ɗaya daga cikin masu kafa kamfanoni kamar Express Petroleum & Gas Company Ltd da kuma Jaiz Bank.name https://dailypost.ng/2025/06/28/prominent-nigerian-businessman-aminu-dantata-is-dead/
 Siyasa 
Ya shiga siyasa a shekarun 1960s inda ya wakilci mazabar Kura a Northern House of Assembly daga 1961 zuwa 1966.name https://pmnewsnigeria.com/2025/06/28/15-key-facts-about-late-aminu-dantata-the-kano-billionaire-who-was-waiting-for-death/ A 1967, an naɗa shi kwamishinan tsare-tsare da ci gaba a jihar Kano.name https://tribuneonlineng.com/10-things-to-know-about-late-kano-born-business-mogul-aminu-dantata/ Ya kuma kasance memba a cikin kwamitin da ya tsara kundin tsarin mulkin Najeriya na 1979. A 1978, ya shiga cikin National Movement wacce ta kafa jam'iyyar NPN.name https://gazettengr.com/prominent-kano-billionaire-aminu-dantata-dies-at-94/

 Ayyukan agaji 
Aminu Dantata ya kafa gidauniyar Kano State Foundation wadda ke tallafawa matasa da ’yan kasuwa. Ya gina cibiyoyin lafiya da makarantu da dama. Shi ne wanda ya gina cibiyar Alhassan Dantata Haemodialysis Centre a Asibitin Koyarwa na Aminu Kano.
 Lambar girma 
An ba shi lambobin girmamawa da dama ciki har da:
 Commander of the Order of the Niger (CON)
 Lambobin girma daga jami’o’i kamar ABU Zaria, BUK, UDUS da sauransu
 Mutuwa 
Aminu Dantata ya rasu a ranar 28 ga watan Yuni na shekara ta 2025 yana da shekaru 94 a duniya ya rasu a Abu Dhabi, Hadaddiyar Daular Larabawa. Bayanai sun nuna cewa ya rasu cikin lumana bayan dogon jinya. Dangi da abokansa sun bayyana jimami da addu'o'i a garesa.

 Manazarta